Suplemental nga pondo

Hahangyo-on san Department of Budget and Management (DBM) kan Presidente  Benigno S. Aquino III nga sertipikaran komo mahinungdanon an P23 bilyon nga suplemental nga budget para san 2015 nga naghihingita nga mapondohan an rehabilitasyon san Sinirangan Bisayas, sugad man an panagbalay san nasud san APEC Summit, ngan an mga proyekto pagtukod sin mga imprastraktura.

Durante san press briefing kakulop, nagsering si Presidential Communications Operations Office Secretary Herminio Coloma, Jr. nga ginsumiter na san DBM an mao nga proposisyon ngadto sa Kongreso ngan sa panahon daw nga mahipresentar ini, igrerekomendar ni Budget Secretary Florencio Abad kan Presidente Aquino nga sertipikaran an proposisyon komo mahinungdanon.
 
Sumala san DBM, an mao nga kadugangan nga pondo an magseseguro nga mapupondohan an mahinungdanon nga mga proyekto pankauswagan sunod nga tuig.
 
An kabug-osan nga P16.4 bilyon dida san budget-suplemental an igin-alutaga para san bag-o nga prayoridad nga mga programa.
 
An mao nga kantidad, P9.5 bilyon an mahingangadto san kanan gobyerno restorasyon ngan rehabilitasyon nga programa pagtaga-Yolanda. 
 
Pupondohan naman san P1.44 bilyon an panguna nga mga proyekto komo pangandaman para san panagbalay sadton nasud san Asia-Pacific Economic Cooperation (APEC) Summit sunod nga tuig.
 
Masasakop sini nga suplemental nga pondo an mga kabaraydan tikang san obligated infrastructure projects nga na kantidad P1.85 bilyon ilarom san Department of Public Works and Highways.
 
Samtang, P5.08 bilyon an mahingangadto sadton nga pira nga prayoridad nga mga proyekto sa ilarom san maglain-lain nga mga ahensya san gobyerno.

Mga sumpay sa gawas
Department of Budget and Management